[{"text_idx": "#000011", "text": "Jonathan Davies i arwain y Scarlets i mewn i ymgyrch 2021-22"}, {"text_idx": "#000014", "text": "Mae Davies wedi chwarae 170 o gemau i\u2019r Scarlets ers gwneud ei ymddangosiad cyntaf yn 2006 ac yn un o ganolwyr enwocaf Cymru wrth ennill 91 o gapiau i\u2019w wlad ac wedi teithio gyda\u2019r Llewod i Awstralia yn 2013 a Seland Newydd yn 2017."}, {"text_idx": "#000016", "text": "\u2018Foxy\u2019 fydd yn cymryd lle\u2019r bachwr Ken Owens a wnaeth arwain y Scarlets am saith tymor yn olynol."}, {"text_idx": "#000017", "text": "\u201cJon ydy un o\u2019r chwaraewr mwyaf uchel ei barch yn y ge\u0302m, rhywun sydd gyda llawer o brofiad ar bob lefel,\u201d dywedodd prif hyfforddwr y Scarlets Dwayne Peel."}, {"text_idx": "#000018", "text": "\u201cMae Jon wedi arwain ymysg ein grw\u0302p ar hyd y blynyddoedd ac ers i mi fod yma mae ei sgiliau fel arweinydd wedi dod i\u2019r amlwg i bawb i weld, ar ac oddi ar y cae."}, {"text_idx": "#000020", "text": "\u201cYn ogystal a\u0302 bod yn rhan hanfodol o\u2019r clwb am amser hir, mae Jon wedi tyfu lan yn y rhanbarth, wedi chwarae ei rygbi iau yma ac yn amlwg mae gwisgo crys y Scarlets wedi golygu llawer iddo.\u201d"}, {"text_idx": "#000021", "text": "Gan dalu teyrnged i\u2019r cyn-gapten Owens, ychwanegodd Peel: \u201cMae Ken wedi bod yn arweinydd arbennig dros y saith mlynedd diwethaf a fydd yn parhau i chwarae rhan enfawr yn arweinyddiaeth y grwp.\u201d"}, {"text_idx": "#000022", "text": "Dywedodd Davies, a oedd yn gapten ar di\u0302m Cymru yn ystod gemau rhyngwladol yr haf: \u201cMae\u2019n anrhydedd mawr i dderbyn y ro\u0302l fel capten i\u2019r Scarlets, wrth edrych ar fwrdd Capteiniaid y Scarlets gallwch weld sawl eicon sydd wedi arwain y clwb."}, {"text_idx": "#000024", "text": "\u201cEnnill teitl y PRO12 gyda\u2019r Scarlets pedair blynedd yn o\u0302l yw un o uchafbwyntiau fy ngyrfa ac mae yna angerdd ymysg y chwaraewyr a\u2019r grw\u0302p hyfforddi i gyrraedd y lefel yna eto."}, {"text_idx": "#000025", "text": "\u201cRoedd ymarferion cyn-dymor yn dda, fe weithiodd y bois yn galed ac rydym yn edrych ymlaen at gychwyn y tymor URC newydd yng Nghaeredin ar ddydd Sadwrn.\u201d"}]